Bakterier fører til stadighed en biologisk-biokemisk "krig om overlevelse", hvor resultatet følger [[Charles Darwin|Darwins]] lov om overlevelse af den mest egnede og hvor resultatet viser sig hurtigt på grund af bakteriers meget korte generationstid. Resistente mikroorganismer viser sig ofte at producere et eller flere enzymer, der binder og nedbryder antibiotika-molekylerne og gør dem inaktive. Genet for et antibiotika-nedbrydende enzym kan, ligesom andre gener, overføres fra den ene mikroorganisme til den anden, og dermed kan resistensen spredes mellem bakterierne. Det betyder at en bakterie der er blevet resistent kan overføre sin resistens til andre bakterier. Det kan ske ved de processer der kaldes for [[Konjugation (bakterier)|konjugation]], [[transduktion]] og [[Transformation (biologi)|transformation]], for eksempel ved overførsel af [[plasmid]]er. Resistens vil i sidste ende medføre uhelbredelige infektioner. Resistente mikroorganismer omtales på engelsk som “MDR”, “multidrug resistant”, "pig-MRSA", "livestock-associate MRSA", “superbug” eller “super bacterium” og sågar som "nightmare bacteria".<ref>* [https://theconversation.com/what-will-happen-when-antibiotics-stop-working-59938 What will happen when antibiotics stop working? The Conversation 2016]</ref>
Naturvidenskab Jordbrug